At n tmurt n tmazɣa merra, gar-asen wid yettmeslyen s taɛrabt, seg wid ara yesfaydin aṭas ma yella rran-as azali tmaziɣt, ma yella msefhament tmura n Tmazɣa gar-asent, u ad qeblent amgired-nsent, imir ad izmirent ad uɣalent d annar n usnulfu ameqran. Asuter n tmaziɣt deg lsas-is, d asugen i tmetti i yiman-is akked wassaɣ i yecudden gar uɣerman d uwanek. Amussu n tmaziɣt d amussui d-yeldin ikabaren n tsertit, yeqbel amenzay n umgired akked tlelli (tamadnant, tamazdayt), ur yeqbil ara tamacahut n taywent akked usdukkel, yessufeɣ-d deg temnaḍt n Leqbayel tabrat tefra akken ilaq lḥal: « Mačči seg uxeddim n uwanek, asebgen wala afaṛes n yidles, deg tillawt d agraw n tmucuha tunṣibin i yellaqen fell-i ad tent-qebleɣ mebla ma fkiɣ-d rray-iw deg-sent. Skud nekk d aɣerman ilelli, sɛiɣ azref ad d-iniɣ d anwa nekk, d acu i saramaɣ sya ɣer sdat, u ad xedmeɣ i wakken ad sawḍeɣ ɣur-s. Tamagit-iw akked yedles-iw mačči am wakken i as-yenna Kateb